
REFERAT
Privind participarea Consiliului Local în calitate de coorganizator la manifestarea „Serbarea Primăverii -8 martie” organizată de Şcoala Generala nr.28
În luna noiembrie 2004 Şcoala Gen. Nr.28 a depus spre finanţarea Consiliului Local pentru Agenda Culturală 2005 proiectul „Serbarea Primăverii- 8 martie” înregistrat cu numărul SC2004-020850/30.11.2004. Proiectul aflat anul acesta la cea de-a treia ediţie şi înscrie în activităţile Proiectului Şcolar European Socrates, acţiunea Comenius 1, cu titlul D.E.A.L.- Discovering Europe Through Artistic Languages” Prin intermediul acestui proiect elevii studiază tradiţiile si obiceiurile Banatului într-o muncă transnaţională schimbând astfel informaţii cu elevii parteneri.
Având în vedere importanţa proiectului pe plan local şi caracterul său cultural,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 15.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

